Jäätis on magustoit, mis maitseb nii suurtele kui ka väikestele majustajatele. Ent pidev magusa jäätise söömine mõjub laastavalt nii rahakotile kui ka kehakaalule. Lahendus on tegelikult väga lihtne – tuleb jäätist ise tegema hakata. Soppa365 pani kirja imelihtsa retsepti, millega saab hakkama igaüks meist. Vaja läheb: 4 munavalget 1 dl suhkrut 4 dl mustsõstraid 3 dl jogurtit (8%) Tee nii: 1. Eralda munakollased munavalgetest. Vahusta munavalge koos suhkruga kõvaks vahuks. 2. Püreesta omavahel mustsõstrad ja jogurt. Sega omavahel saadud püree ja munavalged. 3. Seejärel aseta segu karpi, mis sobib sügavkülmutamiseks. Raputa peale veel natuke marju. Lase segul umbes 4 tundi sügavkülmas olla.